text: Krydsene er sat til Ungebyrådsvalg
  04 februar 2015 kl. 18.40
  Unge mellem 13 og 17 år har onsdag kunne stemme jævnaldrene i Ungebyrådet. De 21 pladser bliver besat onsdag aften.
  I Fredericia vil de gerne lave kommunalpolitik, der tager højde for kommunens unge. Derfor kommer der nu 21 af den slags i et særligt Ungebyråd, der skal komme med input og gode ideer til de byrådspolitikere, der til hverdag træffer beslutninger om skoler, fritidstilbud og mange andre ting i Fredericia Kommune.
  Valget er foregået elektronisk, og onsdag aften forventes det at man kan afsløre, hvilke 21 kandidater, der har fået stemmer nok til at føre netop deres mærkesager frem i byrådet.
  